**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 52/17.10.2020**

**privind constatarea ratelor de incidenţă cumulată a cazurilor pe ultimele 14 zile în unele unităţi administrativ-teritoriale din judeţul Dâmboviţa**

Având în vedere:

- prevederile art. 4 din Anexa 2 şi cele ale art. 12 din Anexa 3 ale H.G. nr. 856/14.10.2020 privind prelungirea stării de alertă pe teritoriul României începând cu data de 15 octombrie 2020, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;

- adresa Direcţiei de Sănătate Publică Dâmboviţa înregistrată la Instituţia Prefectului-judeţul Dâmboviţa sub nr. 10539/17.10.2020 prin care sunt comunicate ratele de incidenţă cumulată a cazurilor în ultimele 14 zile;

În considerarea aprobării tacite a proiectului de hotărâre nr. 52, comunicat spre analiză şi dezbatere Comitetului Judeţean pentru Situaţii de Urgenţă la data de 17 octombrie 2020,

În temeiul art. 10 dinRegulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art. 1.** Se constată depăşirea limitei de 1,5/1.000 locuitori, fără a o atinge pe cea de 3/1.000 locuitori, a ratei de incidenţă cumulată a cazurilor pe ultimele 14 zile în următoarele unităţi administrativ-teritoriale: **Niculești (2,34 cazuri/1.000 locuitori), Vulcana Pandele (2 cazuri/1.000 locuitori), Bucșani (1,94 cazuri/1.000 locuitori), Comișani (1,75 cazuri/1.000 locuitori), Gura Ocniței (1,69 cazuri/1.000 locuitori), Mănești (1,67 cazuri/1.000 locuitori), Dragodana (1,63 cazuri/1.000 locuitori), Sălcioara (1,58 cazuri/1.000 locuitori), Aninoasa (1,57 cazuri/1.000 locuitori.**

**Art. 2. Măsurile specifice fiecărui interval de referinţă al incidenţei ratei cumulate a cazurilor pe ultimele 14 zile prevăzute de H.G. nr. 856/14.10.2020** privind prelungirea stării de alertă pe teritoriul României începând cu data de 17 octombrie 2020, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19 **se aplică pentru o perioadă de 14 zile, respectiv până la data de 30 octombrie 2020, inclusiv,** în toate unităţile administrativ-teritoriale prevăzute la art. 1.

**Art. 3.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – judeţul Dâmboviţa** (**Secţiunea: Activităţi\_Situaţii de Urgenţă)** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului de Poliţie Judeţean Dâmboviţa, precum şi primarilor, în calitate de preşedinţi ai Comitetelor Locale pentru Situaţii de Urgenţă din următoarele unităţi administrativ-teritoriale: **Niculești, Vulcana Pandele, Bucșani, Comișani, Gura Ocniței, Mănești, Dragodana, Sălcioara, Aninoasa.**

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**